पर्यटन स्थल बनेगा डुफू पहाड़
डुफू पहाड़ टोली में शनिवार को पाट पहाड़ मेले का आयोजन किया गया। इसका उद्घाटन पूर्व मुख्यमंत्री अर्जुन मुंडा ने किया। मौके पर मुंडा ने कहा कि खेत से फसल काट कर जब खलिहान में लाई जाती है, तो इंसान के साथ साथ पशु-पक्षी की भी इसमें हिस्सेदारी होती है, इसलिए जंगल और पहाड़ों के बीच बसे हम आदिवासी भाई इस तरह के मेले का आयोजन कर खुशियां मनाते हैं। इसी बहाने एक-दूसरे से मिलते-जुलते भी हैं।
उन्होंने कहा कि मुझे खुशी है कि पूर्वजों की बनाई इस परंपरा को बरकरार रखा गया है। हम अपने देश या विदेश जहां कहीं भी हैं, प्राकृतिक के बीच ही बसे हुए हैं। साथ ही मुंडा ने कहा कि इस स्थल को पर्यटन स्थल के रूप में विकसित करने और सड़क से जोड़ने के लिए प्रयास करूंगा। मेले को पूर्व विधायक कोचे मुंडा, भाजपा जिलाध्यक्ष ओपी कश्यप, सुशील पाहन, जयमंगल मुंडा आदि ने भी संबोधित किया। उद्घाटन के बाद फुटबॉल हॉकी टूर्नामेंट के अलावा ऑर्केस्ट्रा का भी आयोजन किया गया। मुख्य अतिथि मुंडा ने विजेता एवं उपविजेता टीमों को खस्सी, फुटबॉल, जर्सी सेट कप देकर पुरस्कृत किया। मौके पर भाजपा के जिला उपाध्यक्ष विनोद सोनी, घुरन महतो, सांसद प्रतिनिधि द्वारिका प्रसाद, तेम्बा उरांव, बसंत सिंह मुंडा, बिरसा धान कैलाश राम महतो आदि उपस्थित थे। आयोजन में बिरसा युवा विकास क्लब के अध्यक्ष रिबड़ मुंडा, राजेंद्र लाल, कांडे, चेतन मंगल मुंडा, विंदेश्वर कच्छप, भरत एवं संजय कच्छप आदि ने सहयोग किया।
पाट पहाड़ मेले में पूर्व मुख्यमंत्री अर्जुन मुंडा को सम्मानित करते पदाधिकारी।
पिस्का नगड़ी | मकरसंक्रांति मेले की तैयारी को लेकर शनिवार को ग्रामीणों की बैठक हुई। इसमें मेला संचालन समिति का पुनर्गठन किया गया। सीताराम चौधरी को अध्यक्ष बनाया गया, जबकि केदारनाथ भगत, केशव कुमार भगत, तपेश्वर केशरी, केदार महतो, दौलतराम केशरी, बलदेव भगत, द्वारिका महतो, चुड़ामणि महतो, बांदे उरांव, बैजनाथ महली, सुरेश्वरी महतो, आनंद साहू, मधुसूदन साहू, रामजीवन केशरी रामसेवक महताे को संरक्षक बनाया गया है। समिति के अन्य पदाधिकारियों का चुनाव बाद में किया जाएगा।
hin_Deva hin_Deva hin_Deva awa_Deva awa_Deva